EkBass/fiwiki-20250220-pages-articles huggingface dataset:
Bazhong

Bazhong () on prefektuuritason kaupunki Kiinan kansantasavallan Sichuanin maakunnassa, linnuntietä noin 290 kilometriä Chengdusta itäkoilliseen ja noin 260 kilometriä Chongqingista pohjoiseen. Kaupunki sijaitsee Jangtsejoen sivuhaaran, Jialingjoen (Jialingjiang) vesistössä. ==Hallinnollinen jako== Vuonna 2010 Bazhongin väkiluku oli 3,28 miljoonaa, joista varsinaisessa kaupungissa asui 1,13 miljoonaa. Piirikuntatasolla Bazhong jakautuu kahteen kaupunkipiiriin ja kolmeen piirikuntaan seuraavasti: * 1. Bāzhōu Qū (巴州区), kaupunkipiiri, 1 126 167 as. (sis. Ēnyáng Qū) * 1. Ēnyáng Qū (恩阳区), kaupunkipiiri, * 2. Tōngjiāng Xiàn (通江县), piirikunta, 687 369 as. * 3. Nánjiāng Xiàn (南江县), piirikunta, 606 992 as. * 4. Píngchāng Xiàn (平昌县), piirikunta, 862 620 as. Tammikuussa 2013 osa Bazhoun kaupunkipiiristä tuli Enyangin kaupunkipiiri. ==Lähteet== Luokka:Sichuanin kaupungit Luokka:Sichuanin prefektuurit
Lucija Zaninović

Lucija Zaninović (s. 26. kesäkuuta 1987 Split) on kroatialainen taekwondon olympia- ja MM-mitalisti sekä kolminkertainen Euroopan-mestari. Zaninović saavutti Lontoon olympialaisissa 2012 pronssia 49 kg:n sarjassa kukistettuaan pronssiottelussa jatkoajalla meksikolaisen Jannet Alegrian. Hän sai samassa painoluokassa pronssia myös Pueblan MM-kilpailuissa 2013 hävittyään välieräottelussa jordanialaiselle Dana Haidarille. Hän hävisi MM-kilpailuissa puolivälieräottelun 47 kg:n sarjassa 2007 ja 49-kiloisissa 2011. Zaninović on voittanut kolme Euroopan-mestaruutta 49 kg:n painoluokassa. Pietarissa 2010 hän kukisti loppuottelussa ranskalaisen Yasmina Aziez'n pistein 9–5, Manchesterissa 2012 venäläisen Kristina Kimin 10–1 ja Bakussa 2014 Yasmina Aziez'n 5–4. Bakun Euroopan kisoissa 2015 ja Montreux'n EM-kilpailuissa 2016 hän sai pronssia. == Lähteet == Luokka:Kroatialaiset taekwondoinit Luokka:Kroatialaiset olympiamitalistit Luokka:Vuonna 1987 syntyneet Luokka:Elävät henkilöt
Martina Zubčić

Martina Zubčić (s. 3. kesäkuuta 1989 Zagreb) on kroatialainen taekwondon olympiamitalisti ja Euroopan-mestari. Zubčić saavutti Pekingin olympialaisissa 2008 pronssia 57 kg:n painoluokassa kukistettuaan pronssiottelussa taiwanilaisen Su Li-Wenin pistein 5–4. Hän sai junioreiden MM-kilpailuissa pronssia 52 kg:n sarjassa 2004. Zubčić voitti Euroopan-mestaruuden 55 kg:n painoluokassa Riiassa 2005 kukistettuaan loppuottelussa turkkilaisen Zeynep Muratin pistein 4–1. Hän sai 59-kiloisissa EM-pronssia Bonnissa 2006 hävittyään välierässä sveitsiläiselle Nina Klaeylle pistein 2-9 ja EM-hopeaa Roomassa 2008 hävittyään loppuottelussa espanjalaiselle Estefanía Hernándezille 1-4. Hän saavutti 57 kg:n sarjassa EM-pronssia Montreux'ssa 2016 hävittyään välierässä Britannian Jade Jonesille. Hän sai Belgradin universiadeissa 2009 pronssia 59 kg:n painoluokassa. == Lähteet == Luokka:Kroatialaiset taekwondoinit Luokka:Kroatialaiset olympiamitalistit Luokka:Vuonna 1989 syntyneet Luokka:Elävät henkilöt
Sandra Šarić

Sandra Šarić (s. 8. toukokuuta 1984 Senj, Lika-Senj) on kroatialainen taekwondon olympia- ja MM-mitalisti sekä Euroopan-mestari. Hän on edustanut zagrebilaista TK Metalac -seuraa. Šarić saavutti Pekingin olympialaisissa 2008 pronssia 67 kg:n painoluokassa kukistettuaan pronssiottelussa puertoricolaisen Asunción Ocasion pistein 5–1. Ateenan olympialaisissa 2004 hän putosi samassa sarjassa ensimmäisellä kierroksella. Šarić saavutti MM-hopeaa 67 kg:n sarjassa Garmisch-Partenkirchenissä 2003 hävittyään loppuottelussa eteläkorealaiselle Lee Sun-Heelle pistein 2–5. Hän sai samassa painoluokassa MM-pronssia Madridissa 2005, Pekingissä 2007 ja Kööpenhaminassa 2009. Šarić voitti Euroopan-mestaruuden 72 kg:n painoluokassa Roomassa 2008 kukistettuaan loppuottelussa turkkilaisen Burcu Sallakoğlun. Šarić saavutti junioreiden MM- hopeaa alle 63 kg:n sarjassa 2000 ja junioreiden Euroopan-mestaruuden samassa painoluokassa 2001. == Lähteet == Luokka:Kroatialaiset taekwondoinit Luokka:Kroatialaiset olympiamitalistit Luokka:Vuonna 1984 syntyneet Luokka:Elävät henkilöt
Strukturaalista semantiikkaa

Strukturaalista semantiikkaa () on A. J. Greimasin vuonna 1966 julkaisema, sittemmin strukturalismin ja semiotiikan klassikoksi ja koulukunnan lähtökohdaksikin katsottu strukturalismin esitys. Monia tutkimusryhmiä ja seminaareja on muodostunut teoksen teemojen ympärille, ensin Pariisissa toimivassa École des hautes études en sciences sociales -laitoksessa ja myöhemmin eri puolilla maailmaa. Strukturaalista semantiikkaa on keskeinen avainteksti myös Greimasin oman myöhemmän tuotannon ymmärtämisessä. Esseekokoelma Du Sens, novellianalyysi Maupassant: La Sémiotique du texte – Exercises pratiques ja Sémiotique et sciences sociales sekä Greimasin yhdessä J. Courtésin kanssa laatima Sémiotique: Dictionnaire raisonné de la théorie du langage saavat perustansa Strukturaalista semantiikkaa -teoksen jäsennyksistä.Esipuhe, s. 3. ==Teoksen rakenne== Strukturaalista semantiikkaa koostuu kahdestatoista pääluvusta, jotka jakautuvat edelleen 3–14 numeroituun lukuun ja nämä tarvittaessa kirjaimin merkittyihin alalukuihin. Näiden lisäksi suomenkieliseen laitokseen kuuluu kääntäjä Eero Tarastin kirjoittama esipuhe sekä viitteet ja henkilöhakemisto. Pääluvut ovat: * Tieteellisen semantiikan edellytykset * Merkityksen perusrakenne * Kieli ja diskurssi * Manifesti merkitys * Semiologian taso * Diskurssin isotopia * Semanttisen universumin rakenne * Merkityksen kuvaaminen * Kuvausmenetelmät * Aktanttimalleja koskevaa tarkastelua * Transformaatiomalleja etsimässä * Esimerkki kuvauksesta ==Lähteet== * ===Viitteet=== ==Kirjallisuutta== * Luokka:Semiotiikka Luokka:Semantiikka Luokka:Vuoden 1966 kirjat
Taipalus (täsmennyssivu)

Taipalus tarkoittaa muun muassa seuraavia: * Taipalus, saari Rymättylässä * Lauri Taipalus (s. 1988), jääkiekkopuolustaja * Veijo Taipalus (s. 1958), Maanpuolustuskorkeakoulun ent. rehtori, merivoimien komentaja 2016–2018
Veijo Taipalus

Veijo Yrjö Ilmari Taipalus (s. 17. joulukuuta 1958 Kauhajoki) on suomalainen vara-amiraali evp. sekä Merivoimien komentaja 1. tammikuuta 2016 – 31. joulukuuta 2018. Taipalus valmistui Kadettikoulusta 1984. Kadettikurssin jälkeen Taipalus toimi Vaasan rannikkopatteristossa kouluttajana. Myöhemmin hän on palvellut Rannikkotykistökoulussa, Puolustusministeriössä, Pääesikunnassa, sotilasasiamiehenä Norjassa (Oslo) ja Tanskassa, Kotkan rannikkoalueen komentajana, Saaristomeren Meripuolustusalueen esikuntapäällikkönä, Maanpuolustuskorkeakoulun jatkotutkinto-osaston johtajana, Merisotakoulun johtajana, esikuntapäällikkönä Merivoimien esikunnassa ja Maanpuolustuskorkeakoulun rehtorina vuosina 2013–2015. http://www.defmin.fi/ajankohtaista/tiedotteet/2011/amiraalin_virkaan_nimittaminen_puolustusvoimissa.4798.news Taipalus ylennettiin kenraalikuntaan vuonna 2011. Merivoimien komentajana hän aloitti 1. tammikuuta 2016. Hän jäi eläkkeelle 31. joulukuuta 2018 ja hänen seuraajakseen valittiin lippueamiraali Jori Harju 9. marraskuuta 2018. == Lähteet == Luokka:Suomalaiset amiraalit Luokka:Vuonna 1958 syntyneet Luokka:Elävät henkilöt Luokka:Suomen merivoimien komentajat
Juha Rikama

Juha Kalervo Rikama (13. elokuuta 1930 Helsinki – 6. huhtikuuta 2015 VantaaKuolinilmoitus Helsingin Sanomat 26.4.2015, s. C27) oli filosofian tohtori ja äidinkielen ja kirjallisuuden opettaja 1977-1993 Vantaanjoen lukiossa. Hänen väitöskirjansa Tampereen yliopistossa vuodelta 2004 käsitteli lukion kirjallisuudenopetusta (Lukion kirjallisuudenopetus 1900-luvun jälkipuoliskon Suomessa opettajien arviointien valossa). Rikaman isä oli eversti Johan RikamaKuka kukin on 1954, Runeberg.org viitattu 26.4.2015. Juha Rikama on kirjoittanut isästään elämäkerran Eversti : isästäni ja isälleni (2007). == Teokset == * Kirjallisuustieto, Porvoo, WSOY, 1978 ISBN 951-0-08798-X. * Lukion kirjallisuudenopetus : vanhamuotoisen lukion kirjallisuudenopetus opettajien arviointien valossa, Hki: Taiteen keskustoimikunta, 1984 - (Valtion taidehallinnon julkaisuja, ISSN 0356-942X; nro 25). ISBN 951-46-8488-5 * Siitäpä nyt tie menevi : Äidinkielen opettajain liiton viisi vuosikymmentä 1948-1998, Risto Kaipainen, Irma Lonka, Juha Rikama. Helsinki : Äidinkielen opettajain liitto, 1998 - (Äidinkielen opettajain liiton vuosikirja, ISSN 0515-7870; [43]). ISBN 951-9062-40-8 * Kaanon ja reseptio : kirjallisuudenopetuksen ulottuvuuksia, Helsinki: WSOY, 2000 ISBN 951-0-24934-3 * Lukion kirjallisuudenopetus 1900-luvun jälkipuoliskon Suomessa opettajien arviointien valossa, Helsinki: Suomalaisen Kirjallisuuden Seura, 2004 - (Suomalaisen Kirjallisuuden Seuran toimituksia, ISSN 0355-1768; 984). ISBN 951-746-615-3 - Diss. Tampereen yliopisto. * Eversti : isästäni ja isälleni, Helsinki: Books on Demand, 2007. ISBN 978-952-498-037-1 * Yksilö vastaan yhteiskunta : esseitä, Helsinki: Laatusana, 2011. ISBN 978-951-9062-70-9 == Lähteet == ==Aiheesta muualla== *Juha Rikaman muistokirjoitus Helsingin Sanomissa Luokka:Suomalaiset kirjallisuustieteilijät Luokka:Suomalaiset opettajat Luokka:Vuonna 1930 syntyneet Luokka:Vuonna 2015 kuolleet
Olli Rönning

Olli Veli Rönning (29. maaliskuuta 1931 Närpiö – 29. maaliskuuta 2015 TurkuKuolinilmoitus. Helsingin Sanomat 26.4.2015, s. C 28.) oli suomalainen hammaslääkäri ja hammaslääketieteen professori. Rönning oli Turun yliopiston assistentti 1961 ja 1962, apulaisopettaja 1962–1975, hammaslääketieteen anatomian dosentti vuodesta 1972, Helsingin yliopiston lasten hammashoito- ja hampaiden oikomisopin apulaisprofessori 1975–1976. Oulun yliopiston hammaslääketieteen professoriksi hän tuli 1976 ja oli myös hammaslääketieteen laitoksen osastonjohtaja. Hän toimi aiemmin SPR:n plastiikkasairaalan hammaslääkärinä 1958–1959, HYKS:n korvaklinikan konsultoivana hammaslääkärinä 1959 sekä Kårkulla centralanstaltin hammaslääkärinä 1969–1970.Kuka kukin on 1978, s. 832. Runeberg.org. Viitattu 25.4.2015. Hän jäi eläkkeelle Turun yliopiston hampaiston kehitys- ja oikomisopin professuurista vuonna 1997. == Lähteet == Luokka:Suomalaiset hammaslääkärit Luokka:Suomalaiset professorit Luokka:Helsingin yliopiston professorit Luokka: Oulun yliopiston professorit Luokka:Vuonna 1931 syntyneet Luokka:Vuonna 2015 kuolleet Luokka:Turun yliopiston professorit
Oksindoli

Oksindoli (C8H7NO) on heterosyklinen aromaattinen yhdiste. Yhdistettä muodostuu ihmiselimistössä tryptofaanin aineenvaihduntatuotteena. ==Reaktiivisuus== Oksindoli esiintyy ainoastaan ketotautomeerina. Vahvat emäkset voivat poistaa protonin ketoryhmän viereiseltä hiiliatomilta ja muodostuva anioni on stabiili aromaattisten resonanssimuotojen vuoksi. Muodostuva anioni reagoi on nukleofiilinen ja reagoi enolaattien tavoin elektrofiilien kuten alkyylihalogenidien ja aldehydien kanssa alkylaatio-, asylaatio- ja aldoliadditio- tai aldolikondensaatioreaktioilla. Oksindoli voidaan hapettaa isatiiniksi ja se reagoi isatiinin kanssa muodostaen isoindigoa. ==Valmistus== Oksindolia voidaan valmistaa ω-bromiasetanilidista molekyylinsisäisellä kondensaatioreaktiolla emäksisissä olosuhteissaA. J. Cofrancesco: Dyes, Natural, Kirk-Othmer Encyclopedia of Chemical Technology, John Wiley & Sons, New York, 2009. Viitattu 26.4.2015.. Yhdistettä muodostuu myös 3-kloori-indolin hydrolyysin seurauksena happamissa olosuhteissaRichard J. Sundberg :Indole, Kirk-Othmer Encyclopedia of Chemical Technology, John Wiley & Sons, New York, 2000. Viitattu 26.4.2015. Niin kutsutussa Gassmanin oksindolisynteesissä aniliini reagoi t-butyylihypokloriitin läsnä ollessa metyylitioetikkahapon esterin kanssa ja muodostuva tuote syklisoituu emäksen kuten trietyyliamiinin läsnä ollessa. Näin saatu tioeetterijohdannainen voidaan pelkistää oksindoliksi vedyttämällä Raney-nikkelin toimiessa katalyyttinä. : ==Lähteet== Luokka:Aromaattiset yhdisteet Luokka:Heterosykliset yhdisteet
Piikkimatto (itsehoitoväline)

Piikkimatto on väline, johon kuuluu asettua makuulleen ja tällöin matossa olevat piikit laukaisevat jännitystä. Sitä käytetään stressinhallinnassa ja apuna nukahtamisessa. Piikkimaton vaikutuksen sanotaan perustuvan akupainantaan, joka puolestaan on osa perinteistä kiinalaista lääkintää. == Katso myös == * Fakiiri ==Lähteet== ==Aiheesta muualla== * Ilta-Sanomat: Näin piikkimatto toimii * YLE: Piikkimatolla eroon stressistä ja uniongelmista * Me Naiset: Onko sinulla vielä piikkimatto? Tästä niiden suosio sai alkunsa Luokka:Stimulaatiomenetelmät
Askola (täsmennyssivu)

Askola tarkoittaa muun muassa seuraavia: * Askola, Suomen kunta == Sukunimi == Askola on seuraavien suomalaisten henkilöiden sukunimi: * Arvo Askola (1909–1975), kestävyysjuoksija ja olympiamitalisti * Irja Askola (s. 1952), piispa * Vilho Askola (1906–1994), taidegraafikko Luokka:Luettelot henkilöistä sukunimen mukaan
Askolin

Askolin on muun muassa seuraavien henkilöiden sukunimi: * Arthur Askolin (1873–1946), pianotehtailija, jonka samannimisen yrityksen osti 1947 Westerlund * Hjalmar Askolin-Ingelberg (1882–1956), eversti ja liikemies, Maini Askolinin puoliso (ent. Ingelberg) * Johannes Askolin (1843–1912), kauppias, tehtailija * Maini Askolin (1890–1932), perijätär * Timo Askolin (s. 1951), jalkapallovalmentaja == Katso myös == * Askola (täsmennyssivu)
Infinite Flight Simulator

Infinite Flight on Infinite Flight LLC:n kehittämä lentosimulaattoripeli, joka on suunnattu mobiililaitteille. Pelissä on saatavilla 60 eri lentokonetta, joista osa on ilmaisia ja osa maksullisia. Pelissä on myös autopilotti- järjestelmä ja pelaaja voi halutessaan vaihtaa erilaisia säätilavaihtoehtoja, lentokoneen painoa, matkustajamäärää ja kellonaikaa. Peli on saatavilla ainoastaan Android- ja iOS-käyttöjärjestelmille. Sitä voi pelata myös moninpelinä eri maksua vastaan. Pelin suosituimmat lentokoneet vuonna 2014 olivat Airbus A380, Boeing 747-400 ja Boeing 737-700. Maksullisista lentokoneista ylivoimaisen voiton vei Boeing 777-300. Luokka:Vuoden 2011 videopelit Luokka:Lentosimulaattorit
Gunnar Forsström

Gunnar Forsström (1894 Mustio – 1958) oli suomalainen lasitaiteilija ja julistesuunnittelija. Hän suunnitteli kirkkojen ikkunoita. Hänen suunnittelemastaan Helsinki-julisteesta tuli vuoden 1950 Helsingin juhlavuoden virallinen symboli. Förlaget Bildkonst -kustantamolle hän teki kirjankuvituksia ja piirsi postikortteja. Hän maalasi ainakin 22 kirkon tai kappelin lasi-ikkunat, esimerkiksi Karjaan kirkkoon, Hietaniemen kappeliin, alttari-ikkunan Espoon tuomiokirkkoon.Come Gunnar Forsström, Elämäkerta, Come to Finland, viitattu 26.4.2015 (Archive.org) ==Lasimaalauksia == thumb|Kauhajoen kirkon lasimaalaus, yhdessä Antti Salmenlinnan kanssa, 1958, Kauhajoki. thumb|upright|Mustion sankarimuistomerkki, 1949, Raasepori. ;Lähde * Espoon tuomiokirkko * Handelsgillet (Kauppakilta), Helsinki * Hietaniemen kappeli * Hiittisten kirkko * Honkilahden kirkko * Kalajoen kirkko * Karjaan kirkko * Kauhajoen kirkko * Luther-kirkko, Helsinki * Lähetyskirkko (keskiosa) * Mikkelin tuomiokirkko (yhteistyössä Antti Salmenlinnan kanssa) * Noormarkun kirkko * Olaus Petrin kirkko * Oulun tuomiokirkko * Ravintola Elite * Teuvan kirkko * Töölön kirkko * Vetelin kirkko * Vöyrin kirkko == Lähteet == ==Aiheesta muualla== * En fåordig smedsson från Svartå, Västra Nyland 2.3.2014 Luokka:Suomalaiset lasitaiteilijat Luokka:Vuonna 1894 syntyneet Luokka:Vuonna 1958 kuolleet Luokka:Suomalaiset kuvittajat
Selenius

Selenius on muun muassa seuraavien henkilöiden sukunimi: * Georg Selenius (1884–1924), norjalainen voimistelija ja olympiavoittaja * Kaarlo Kalervo (Kalle) Saura, vuoteen 1929 Selenius (1896–1981), suomalainen maanviljelijä ja kansanedustaja (kok) * Leander Sirola, ent. Selenius (1871–1960), kansanedustaja (SPD).
Laihian kirkko

Laihian kirkko on Laihialla sijaitseva tyyliltään varhaista uusklassismia edustava suuri puinen tasavartinen ristikirkko. Tukholman yli- intendentinvirastossa vuonna 1797 päivättyjen piirustusten mukaan kirkko on rakennettu vuosina 1803-1805. Kirkon rakennutti vaasalainen raatimies Herman Höckert, ja se on järjestyksessä Laihian kolmas kirkko. Laihian ensimmäinen kirkko oli rakennettu vuonna 1508 ja vihitty Pyhän Botvidin muistolle. Kirkko tuhoutui vuonna 1642 ja sen tilalle rakennettiin uusi kirkko. Tämä kirkko purettiin vuonna 1809 ja sen hirsistä rakennettiin Ylipotin luhtiaitta Laihian Potilan kylään. Kirkon läntiseen sakarapäätyyn liittyy korkea suorakulmainen torni lyhtyineen, tornin kellot ovat vuosilta 1724 ja 1869 ja tornin huipulla on kukko. Kirkon ristikeskustassa on pieni kattoratsastaja. Tornissa on kaareutuva kupu. Kirkkosalin sisäkatteena on päädyistään pyöristetyt puuholvit, jotka yhtyvät ristikeskustassa. Sisäseinät ovat hirsipintaiset. Sakasti on sijoitettu kirkon kuorisakaraan, poikkisakaroita käytetään seurakuntatiloina. Kirkon pinta-ala on 800 neliötä ja siellä on istumapaikkoja 1200 hengelle. Kirkon alttaritaulun Lasaruksen herättäminen on maalannut Lennart Segerstråle vuonna 1956. Kirkossa on lisäksi veistoksia 1400-luvun alttarikaapista. Kirkon urut valmisti Kangasalan urkutehdas alun perin vuonna 1943 ja laajensi niitä 49+2 -äänikertaisiksi vuonna 1957. Kirkon pohjoisen ristivarren päässä on kirkkomuseo, jossa on muun muassa kirkon alkuperäinen vaasalaisen Immanuel Almin 1807 maalaama alttaritaulu. Kirkkoa on korjattu vuosina 1913, 1956 ja 1978. Ensin mainittuna vuonna toteutettiin suuria korjaus- ja muutostöitä Vaasan lääninarkkitehti Alfred Wilhelm Stenforsin suunnitelman mukaan. Torniin tehtiin korkea lyhdynmuotoinen katto, kuorin takainen sakaristo purettiin ja uusi sakaristo erotettiin väliseinällä itäisen ristivarren päästä. Muutkin poikkisakarat katkaistiin väliseinillä. Kirkkotarhan sankaripatsaan on suunnitellut Kalervo Kallio. Patsas sijaitsee Matti Visantin Suomen sisällissodan Iäisyyden portti -muistomerkin edustalla. Raivaajapatsaan on veistänyt Veikko Leppänen vuonna 1956. Laihian kirkko kuuluu Suomen valtakunnallisesti merkittäviin rakennettuihin kulttuuriympäristöihin. == Lähteet == Kirkko Luokka:Pohjanmaan kirkkorakennukset Luokka:Suomen puiset ristikirkot Luokka:Valtakunnallisesti merkittävät rakennetut kulttuuriympäristöt Suomessa Luokka:Suomen 1800-vuosikymmenellä rakennetut kirkot
Aleksei Lukjanuk

Aleksei Vasiljevitš Lukjanuk (, s. 12. joulukuuta 1980 Moskova, Venäjän SFNT, Neuvostoliitto) on venäläinen ralliautoilija.http://www.ewrc- results.com/profile.php?p=16873 Viitattu 26.4.2015. ==Ura== Lukjanuk aloitti ralliautoilun vuonna 2006. Lukjanukin ensimmäinen MM-ralli oli vuoden 2013 Suomen ralli, jossa hän sijoittui WRC3-luokan parhaana 16:nneksi. Samana vuonna Lukjanuk ajoi ensimmäisen EM-osakilpailunsa Latviassa Rally Liepajassa. 2014 hän voitti Viron ja Venäjän mestaruudet ja sijoittui EM-sarjassa tuotantoautojen cupissa sijalle 5. ERC kokonaiskilpailussa sijoitus oli 18. Seuraavana vuonna hän sai ajettavakseen Ford Fiesta R5:n jolla voitti Latvian kansallisen Rally Liepajan ja myöhemmin syksyllä EM-sarjaan kuuluneen Rallye International du Valais’n Sveitsissä. ==Saavutuksia== * ERC mestaruus 2018 * ERC 2. 2016 * ERC 3. 2015 * Viron rallimestaruus 2014 * Venäjän rallimestaruus 2014 ==Lähteet== == Aiheesta muualla == Luokka:Venäläiset ralliautoilijat Luokka:Vuonna 1980 syntyneet Luokka:Elävät henkilöt
Joona Veteli

Joona Veteli (s. 21. huhtikuuta 1995 Kemi) on suomalainen jalkapalloilija, joka edustaa Tampereen Ilvestä. Hän on pelipaikaltaan keskikenttäpelaaja. Veteli pelasi Ilveksessä jo kaudet 2020–2021, sitten kaksi kautta Kuopiossa, kunnes palasi kaudeksi 2024 Ilvekseen. == Ura == Veteli aloitti uransa FC Kemissä, jossa hän pelasi Nelosta kauden 2010 ja Pohjois-Suomen Kolmosta kaudet 2011–2012. Kaudella 2011 hän pelasi kaksi peliä Ykkösessä PS Kemin riveissä. Hän siirtyi kaudella 2012 Kakkosessa pelanneeseen TP-47:ään, jossa hän pelasi kaikkiaan kolme kautta ja 61 Kakkosen ottelua. Keväällä 2015 Veteli solmi yksivuotisen sopimuksen vuoden jatko-optiolla pietarsaarelaisen FF Jaron kanssa. Jaro-kauden jälkeen Veteli palasi kotiseudulleen Veikkausliigaan nousseen PS Kemin riveihin. PS Kemin riveissä Veteli pelasi kauden ja siirtyi kaudeksi 2017 Norjaan maan toiseksi korkeimmalla sarjatasolla pelaavan Fredrikstad FK:n riveihin, jonka kanssa Veteli teki kolmivuotisen sopimuksen. Vuoden 2019 lopulla Veteli teki kaksivuotisen sopimuksen Tampereen Ilveksen kanssa. Kahden Ilves-kauden jälkeen Veteli siirtyi kaudeksi 2022 Kuopion Palloseuran riveihin. Veteli loukkaantui heti keväällä ja pääsi aloittamaan KuPS:n riveissä vasta syyskuussa 2022. Kauden 2022 loppuun mennessä Veteli oli pelannut kuusi kautta Veikkausliigaa ja 108 veikkausliigaottelua ja tehnyt niissä 7 maalia. == Saavutukset == * Veikkausliigahopeaa kaudella 2022 ja 2023 KuPS:n riveissä == Lähteet == == Aiheesta muualla == * Veteli transfermarktin sivulla Luokka:Suomalaiset jalkapalloilijat Luokka:Vuonna 1995 syntyneet Luokka:Elävät henkilöt
Joel Gretsch

Joel Gretsch (s. 20. joulukuuta 1963 St. Cloud, Minnesota, Yhdysvallat) on yhdysvaltalainen näyttelijä. Hänen tunnetuimpia roolejaan on Tom Baldwin televisiosarjassa 4400. == Valikoitu filmografia == === Elokuvat === Vuosi Elokuva Rooli 1999 Kate's Addiction Jack 2000 Bagger Vance – viheriön legenda Bobby Jones 2001 Jane Bond Komea mies 2002 Minority Report Donald Dubin 2002 Keisareiden kerho Vanha Sedgewick Bell 2007 National Treasure: Salaisuuksien kirja Thomas Gates 2009 Shrink - Tapaus tohtori Carter Evan 2009 Push Nickin isä 2014 Safelight Mr. Sullivan === Televisiosarjat === Vuosi Sarja Rooli Lisätietoja 1993 Pulmuset Johnny 1 jakso 1994 Melrose Place Mitch Sheridan 1 jakso 1995 Kauniit ja rohkeat Ramone 2 jaksoa 2002 Taken Owen Crawford Minisarja 2004-2007 4400 Tom Baldwin 42 jaksoa 2006 C.S.I. New York Dr. Keith Beaumont 1 jakso 2006 Kova laki: Rikollinen mieli Jason Raines 1 jakso 2007 Journeyman Frank Vasser 2 jaksoa 2009 Taran monta elämää Dr. Holden 2 jaksoa 2009 Burn Notice Scott Chandler 1 jakso 2009-2011 V Jack Landry 22 jaksoa 2014 S.H.I.E.L.D. Agentit Agentti Cameron Klein / Hank Thompson 1 jakso ==Aiheesta muualla== * Luokka:Yhdysvaltalaiset näyttelijät Luokka:Elävät henkilöt Luokka:Vuonna 1963 syntyneet
Butobarbitaali

Butobarbitaali eli butetaali (Soneryl, Neonal) on eräs barbituraatteihin lukeutuva lääke. Sen kehitti ranskalaisen Rhône-Poulenc-yhtiö vuonna 1921. Lääke vaikuttaa tyypillisesti barbituraattien tavoin, sitä on käytetty antikonvulsanttina eli kouristeluja laukaisevana lääkkeenä epilepsiaan sekä ahdistus- ja nukahtamislääkkeenä. Tämän ryhmän aineita käytettiin väärin ja niillä tehtiin itsemurhia, joten ne on sittemmin poistettu käytöstä lähes kokonaan. Butobarbitaalin kemiallinen kaava on C10H16N2O3, moolimassa 212,246 g/mol ja CAS-numero 77-28-1. == Aiheesta muualla == *PubChem: Butethal *DrugBank: Butethal *Human Metabolome Database (HMDB): Butethal *Kyoto Encyclopedia of Genes and Genomes (KEGG): Butobarbital Luokka:Barbituraatit
Lokakuun 16. päivän liike

Lokakuun 16. päivän liike oli Suomessa 1965 alkanut kansanliike, joka pyrki kumoamaan voimassa olleen neljän vuosittaisen rukouslauantain huvikiellon, jolloin tanssitilaisuudet olivat kiellettyjä. Liikkeen sytykkeenä toimi 17. heinäkuuta 1965 tapahtunut Korson kapina. Lokakuun 16. päivän liike perustettiin noin neljä viikkoa ennen ensimmäistä mielenosoitusta. Liikkeellä oli löyhä organisaatio, eikä sitä rekisteröity. Sillä oli kuitenkin johtoelin, toimeenpaneva komitea, johon kuuluivat Pentti Järvinen, Tauno-Olavi Huotari, Risto Koivisto, Valde Kantonen, Reijo Martikainen, Raimo Oksanen, Matti Ollikainen, Rauno Matikainen, Matti Puolakka, Raimo Vista ja Heikki Timonen. Tiedotuskampanjassaan liike kertoi vastustavansa kirkon etuoikeuksia ja järjestävänsä mielenosoituksia jokaisena rukouslauantaina, kunnes huvikielto on poistettu. Liikkeen julkilausuman mukaan ”kirkon erioikeudet ovat tsaristinen jäänne, joka ylläpitää enemmistölle vastenmielisiä rajoituksia ja alistaa muiden uskontokuntien kannattajat luterilaisen valtionkirkon mielivaltaan”. Liike järjesti Helsingissä mielenosoituksia, joissa suurimmillaan oli yli 1000 osallistujaa. Hallitus asetti ylipoliisipäällikkö Fjalar Jarvan johtaman toimikunnan pohtimaan muutoksia huvi- ja kokoontumislainsäädäntöön. Jarvan toimikunta ehdotti sääntöihin lievennyksiä, ”koska yleinen mielipide on kallistunut siihen suuntaan”. Myös piispainkokous puolsi lievennyksiä. Eduskunta päätti lakkauttaa rukouslauantain huvikiellon keväällä 1968. Liikkeen perustajajäsenen Pentti Järvisen (1936–2001) mukaan Lokakuun 16. päivän liike oli ensimmäinen ”yhden asian liike”, joka on saavuttanut tavoitteensa. == Aiheesta muualla == * Bjarne Nitovuori: Barrikadimaisteri - Pentti Järvinen ja 60-luvun marssijat. Into Kustannus, 2013. * Yle Elävä arkisto: Nuoriso kapinoi huvikieltoa vastaan Luokka:Kansalaisliikkeet Luokka:Kristinusko ja politiikka Luokka:Suomen uskonnolliset lait
Saarkylä

Saarkylä (, vir. Saarküla) on kylä Leningradin alueen Jaaman piirin Narvusin kunnassa Venäjällä. Se sijaitsee Rosonajoen rannallaMaterialy, s. 61. 17 kilometriä Suuresta-Narvusista lounaaseen. Kylässä ei ole vakituista asutusta vuonna 2012Materialy, s. 74.. Saarkylä mainitaan ilmeisesti ensimmäisen kerran ruotsalaisten vuosina 1618–1623 laatimassa verokirjassa nimellä Narofschoi Ostrof. Vuonna 1848 siellä asui inkeroisia, inkerinsuomalaisia ja venäläisiä. Myöhemmin kylä mainitaan inkeroisten asumana. Maailmansotien välisenä aikana se kuului Viron Inkeriin. Kylän talot toimivat kesäasuntoinaMaterialy, s. 62.. Kesäasukkaiden määräksi arvioidaan 70 henkeäMaterialy, s. 75.. Saarkylästä ei ole kunnollista tieyhteyttä kunnan muihin kyliin. ==Lähteet== * ===Viitteet=== Luokka:Viron Inkerin kylät Luokka:Jaaman piiri
Väikylä

Väikylä (, vir. Veneküla) on kylä Leningradin alueen Jaaman piirin Narvusin kunnassa Venäjällä. Se sijaitsee Rosonajoen rannallaMaterialy, s. 56. 18 kilometriä Suuresta-Narvusista lounaaseen. Kylässä on kymmenen vakituista asukasta vuonna 2012Materialy, s. 74.. Väikylän kauppapaikka mainitaan ensimmäisen kerran saksalaisissa kronikoissa vuonna 1380 nimellä Russische Dorf ('venäläinen kylä'). Venäläisissä lähteissä se esiintyy vuodesta 1384 lähtien nimillä Narovski Bereg ja Narovskoje. 1800-luvulla kylän viralliseksi nimeksi vakiintui Venkul, joka vuonna 1997 muutettiin muotoon Venekjulja. Nimeä Väikylä on selitetty väki-sanan pohjalta, kun taas muodon Venekylä on arveltu perustuvan kansallisuudennimeen venäläinen. Vuonna 1848 kylässä asui inkeroisia, venäläisiä ja inkerinsuomalaisia. Myöhemmin se mainitaan inkerois- venäläisenä sekakylänä. Kylän asukkaat olivat valtion talonpoikia, jotka kuuluivat Ivangorodin ortodoksiseen seurakuntaan. Ammatikseen he harjoittivat Narvaan saapuvien laivojen lastausta. Vuonna 1862 kylässä oli 35 taloa ja 276 asukasta. Maaorjuuden lakkauttamisen jälkeen Väikylästä tuli volostin keskuspaikka, kunnes 1900-luvun alussa volostihallinto siirrettiin NarvusiinMaterialy, s. 15.. Maailmansotien välisenä aikana kylä kuului Viron Inkeriin. Väikylään johtaa huonokuntoinen, osittain päällystämätön tie KallivieristäMaterialy, s. 90.. Kylä koostuu puutarhapalstojen ympäröimistä omakotitaloista, joista osa sijaitsee hieman ylempänä Rosonajoen varrella. Suurin osa taloista toimii kesäasuntoina.Materialy, s. 57. Kesäasukkaiden määräksi arvioidaan 250 henkeä. Palveluihin kuuluu kauppa. Lähistöllä sijaitsee lasten kesäleiriMaterialy, s. 70.. ==Lähteet== * ===Viitteet=== Luokka:Viron Inkerin kylät Luokka:Jaaman piiri
Hen Wlad Fy Nhadau

Hen Wlad Fy Nhadau () on Walesin kansallislaulu. Sanat siihen on kirjoittanut Evan James ja sen on säveltänyt hänen poikansa James James tammikuussa 1856. == Sanat == Kymriksi: Mae hen wlad fy nhadau yn annwyl i mi, Gwlad beirdd a chantorion, enwogion o fri; Ei gwrol ryfelwyr, gwladgarwyr tra mâd, Dros ryddid collasant eu gwaed. Gwlad, gwlad, pleidiol wyf i’m gwlad. Tra môr yn fur i’r bur hoff bau, O bydded i’r hen iaith barhau. Luokka:Walesin kulttuuri Luokka:Kansallislaulut
Michael Oliver

Michael Oliver (s. 20. helmikuuta 1985 Ashington, Northumberland) on englantilainen jalkapalloerotuomari. Oliverista tuli Englannin Valioliigan historian nuorin erotuomari debyytissään elokuussa 2010. Hän piti alun perin debytoida pääsarjatasolla jo tammikuussa, mutta tuolloin kyseistä ottelua lykättiin huonon sään vuoksi. FIFA:n ykköskategoriaan Oliver on kuulunut vuodesta 2012 lähtien. ==Muuta== Oliverin isä Clive Oliver on myös entinen jalkapalloerotuomari. Luokka:Englantilaiset jalkapallotuomarit Luokka:Vuonna 1985 syntyneet Luokka:Elävät henkilöt
Kebba Ceesay

Kebba Ceesay (s. 14. marraskuuta 1987 Bakau) on gambialainen jalkapalloilija, pelipaikaltaan laitapuolustaja. Hän edustaa Ekstraklasassa pelaavaa Lech Poznańia, johon siirtyi kesällä 2012. Viitattu 26.4.2015. Ceesayllä on myös Ruotsin kansalaisuus, ja hän on pelannut Ruotsin U21-maajoukkueen paidassa kaksi maaottelua. A-maajoukkuetasolla Ceesay edustaa kuitenkin synnyinmaataan Gambiaa. ==Lähteet== Luokka:Gambialaiset jalkapalloilijat Luokka:Vuonna 1987 syntyneet Luokka:Elävät henkilöt
Viivy aamukuuteen

Viivy aamukuuteen on huhtikuussa 1991 ilmestynyt Yön single, jonka nimikappale on toukokuussa julkaistulta albumilta Antaa soittaa. B-puolen Marseillen poika on versio Cumulus-yhtyeen käännöshitistä vuodelta 1977. Kappale on alkuperäiseltä nimeltään Il Marsigliese, joka on samannimisen italialaisen televisiosarjan tunnussävel.Marseillen poika (= Marsigliese, Il) Fono- äänitetietokanta. Viitattu 26.4.2015. Radio Ykkösen kokoamalla singlelistalla se nousi sijalle 16.Listat 1991 Populaarimusiikin museo Pomus. Viitattu 26.4.2015. == Muusikot == *Olli Lindholm – laulu *Jani Viitanen – kitara *Jesu Hämäläinen – basso *Frogley – rummut *Mikko Kangasjärvi – kosketinsoittimet, haitari == Kappaleet == ;A-puoli # ;B-puoli # == Lähteet == *YÖ: Viivy aamukuuteen Finnmusic. ===Viitteet=== Luokka:Yön kappaleet Luokka:Vuoden 1991 kappaleet
Ränkirock

Ränkirock on Alajärven kaupungissa entisen Lehtimäen kunnan alueella järjestettävä yksipäiväinen rockfestivaali. Tapahtumapaikaksi on vakiintunut Lehtimäen Rannankylän Suninsalmen alue. == Taustaa == Ränkirock on järjestetty heinäkuun ensimmäisenä lauantaina yhtäjaksoisesti vuodesta 1991. Aluksi hyvin pienimuotoisesti, paikallisten bändien toimesta ja vaihtelevalla laitteistolla, tarkoituksena hankkia aloitteleville bändeille esiintymismahdollisuuksia. Tapahtuman pitopaikka on myös vaihdellut useasti Lehtimäen alueella. 2000-luvun puolivälissä perustettu rockyhdistys Nitrobrothers ry. ryhtyi määrätietoisesti kehittämään tapahtumaa ammattimaisempaan suuntaan hankkimalla rahoitusta kunnalta, sponsoreilta ja muilta tahoilta. Rahoituksen avulla tapahtumaan on saatu hankittua asianmukaiset äänentoistojärjestelmät ja lavarakennelmat. Tapahtuma on voittoa tuottamaton, kaikki tulot menevät järjestelyihin ja yhdistyksen kuluihin. Ränkirock on ollut alusta asti yleisölle maksuton ja ikärajaton tapahtuma. Yleisömäärä on liikkunut 300 ja 500 välillä. Alkuvuosina esiintyjät olivat oman kylän bändejä, sitten pikku hiljaa naapurikunnista ja maakunnasta ja viime vuosina koko Suomesta ja ulkomailta. Tapahtuman kanssa samana päivänä järjestetään Keskikylässä Lehtimäen kesämarkkinat, Ränkipäivät. Nimen "ränki" on murresana, tarkoittaa hevosen länkiä. == Aiheesta muualla == * https://www.facebook.com/rankirock Luokka:Rockfestivaalit Suomessa Luokka:Lehtimäki
Chantal Mouffe

Chantal Mouffe (s. 1943) on belgialainen politiikan teoreetikko. Mouffe on sosialistisen yhteiskuntateorian jälkimarxilainen uudistaja, joka korostaa luokkataistelun olevan vain yksi monista yhteiskunnallisen vastakkainasettelun muodoista. Vuonna 1985 Mouffe julkaisi Ernesto Laclaun kanssa hänet esiin nostaneen teoksen Hegemony and Socialist Strategy: Towards a Radical Democratic Politics. Mouffe toimii politiikan teorian professorina Lontoossa Westminsterin yliopistossa. ==Lähteet== * ===Viitteet=== Luokka:Politiikan tutkijat Luokka:Yhteiskuntafilosofit Luokka:Belgialaiset henkilöt Luokka:Elävät henkilöt Luokka:Vuonna 1943 syntyneet
Kuuhullu

Kuuhullu on toukokuussa 1993 ilmestynyt Yön ensimmäinen CD-single. Sen nimikappale ja Monica ovat samana vuonna julkaistulta albumilta Kymmenes kevät. Levyn kolmatta kappaletta Neiti huhtikuu ei julkaistu studioalbumilla, mutta se on mukana vuoden 2006 kokoelmalla Yön valoisa puoli. Kuuhullusta on olemassa myös RAY:n levyautomaatteja varten tehty seitsentuumainen vinyylisingle, jonka B-puolen kappaleena on Angelique. == Muusikot == *Olli Lindholm – laulu *Jani Viitanen – kitara, taustalaulu *Jesu Hämäläinen – basso, sekvensseri *Frogley – rummut, taustalaulu *Mikko Kangasjärvi – kosketinsoittimet == Kappaleet == # # # == Lähteet == *YÖ: Kuuhullu Finnmusic. ===Viitteet=== Luokka:Yön kappaleet Luokka:Vuoden 1993 kappaleet
Kanssas tanssin pilviin

Kanssas tanssin pilviin on kesäkuussa 1994 ilmestynyt Yön CD-single. Sen nimikappale ja Kun kohdataan ovat myöhemmin lokakuussa julkaistulta albumilta Hyviä vuosia, mutta ne miksattiin levylle uudelleen. Kesäaurinko saa on mukana myös kokoelmalla Yön pimeä puoli (1998) ja Kuin tuhka tuuleen kokoelmalla Yön valoisa puoli (2006). Jälkimmäinen on versio Sammy Babitzinin 1972 levyttämästä käännöshitistä, jonka alun perin teki amerikkalainen Hamilton, Joe Frank & Reynolds -trio vuonna 1971 nimellä Don't Pull Your Love.Kuin tuhka tuuleen (= Don't pull your love) Fono-äänitetietokanta. Viitattu 27.4.2015. == Muusikot == *Olli Lindholm – laulu *Jani Viitanen – kitara *Jesu Hämäläinen – basso, sekvensseri *Frogley – rummut *Mikko Kangasjärvi – piano *Vince – sekvensseri (4) == Kappaleet == # # # # == Lähteet == *YÖ: Kanssas tanssin pilviin Finnmusic. *KANSSAS TANSSIN PILVIIN Likaiset Legendat. ===Viitteet=== Luokka:Yön kappaleet Luokka:Vuoden 1994 kappaleet
Liu Gang

Liu Gang (, s. 30. tammikuuta 1961 Kiina) on kiinalainen matemaatikko, fyysikko ja tietojenkäsittelytieteilijä. Liu osallistui vuonna 1989 Tiananmenin eli Taivaallisen rauhan aukion mielenosoitukseen, jossa vaadittiin taloudellisen ja poliittisen liberalisoinnin jatkamista. 1991 hänet tuomittiin kuuden vuoden vankeusrangaistukseen Kiinan kommunistisen puolueen ja valtion vastaisesta toiminnasta.China Frees Protest Leader After 6 Years : Asia: Still-defiant Liu Gang describes beatings, other abuses endured in prison for Tian An Men role., Rone Tempest, Los Angeles Times, 19. kesäkuuta 1995 Liu aloitti 1984 fysiikan opinnot Pekingin yliopistossa, jossa hän osallistui demokraattiseen opiskelijaliikkeeseen 1985–1989. Siirryttyään Yhdysvaltoihin vuonna 1996 hän täydensi vuosina 1996–1998 opintojaan Columbian yliopistossa. Sen jälkeen Liu työskenteli Wall Streetillä.Torment of Tiananmen, Kathianne Boniello, New York Post, 7. elokuuta 2011Chinese Democracy Leader Liu Gang Says Wife a Spy , Matthew Robertson, The Epoch Times, 29. toukokuuta 2011 ==Lähteet== Luokka:Kiinalaiset matemaatikot Luokka:Yhdysvaltalaiset matemaatikot Luokka:Kiinalaiset fyysikot Luokka:Vuonna 1961 syntyneet Luokka:Elävät henkilöt
Sua muistoistani pois en saa

Sua muistoistani pois en saa on syyskuussa 1995 ilmestynyt Yön CD-single. Nimikappale on toinen samaan aikaan julkaistun kokoelma-albumin Parhaat sisältämistä uusista kappaleista. B-puolen Ei se kesää tee on myöhemmin julkaistu vuoden 1998 kokoelmalla Yön pimeä puoli. Se on versio Johnny Liebkindin 1966 levyttämästä käännöshitistä, jonka alun perin teki Gerry & The Pacemakers vuonna 1964 nimellä It's Gonna Be Allright. Single nousi Suomen virallisella listalla sijalle 3 viikolla 37/1995.Suomen virallinen lista - Singlet 37/1995 Musiikkituottajat. Viitattu 12.2.2019. == Muusikot == *Olli Lindholm – laulu *Jani Viitanen – kitara *Jesu Hämäläinen – basso *Frogley – rummut == Kappaleet == # # == Lähteet == *YÖ: Sua muistoistani pois en saa Finnmusic. *SUA MUISTOISTANI POIS EN SAA Likaiset Legendat. ===Viitteet=== Luokka:Yön kappaleet Luokka:Vuoden 1995 kappaleet
Rami Lehto

Rami Juhani Lehto (s. 15. maaliskuuta 1973 Lahti) on suomalainen perussuomalainen poliitikko. Hänet valittiin kansanedustajaksi Hämeen vaalipiiristä vuoden 2015 eduskuntavaaleissa ja uudelleen vuoden 2019 vaaleissa. Hän on myös Lahden kaupunginvaltuuston jäsen. Lehto ei tullut enää valituksi vuoden 2023 eduskuntavaaleissa. ==Elämä== Koulutukseltaan Lehto on sähkövoimatekniikan mekaanikko. == Poliittinen toiminta == Lehto on ollut Perussuomalaisten jäsen vuodesta 2007 alkaen. Hänet valittiin Lahden kaupunginvaltuustoon vuoden 2008 kunnallisvaaleissa 396 äänellä ja toiselle kaudelle 1 579 äänellä vuoden 2012 vaaleissa. Vuodesta 2009 hän on ollut Perussuomalaisten Lahden valtuustoryhmän puheenjohtaja ja vuodesta 2013 kaupunginhallituksen toinen varapuheenjohtaja. Kuntavaaleissa 2017 Lehto valittiin kolmannelle valtuustokaudelle 1 320 äänellä. Vuoden 2011 eduskuntavaaleissa Lehto sai 4 755 ääntä jääden varasijalle. Vaaleissa 2015 Lehto sai 6 705 ääntä Hämeen vaalipiirissä ja tuli valituksi eduskuntaan. Eduskuntavaaleissa 2019 Lehto sai 7 297 ääntä Hämeen vaalipiirissä ja tuli valituksi. == Yksityiselämä == Lehto on naimisissa ja hänellä on kolme lasta. Hän kuuluu evankelis-luterilaiseen kirkkoon. Vuonna 2015 Lehdon lapset haastoivat isänsä käräjille. Syynä olivat elatusmaksut, joiden määrä oli määritelty Lehdon tulojen perusteella ennen tämän kansanedustajuutta. Lehto ei suostunut sopimaan elatusmaksujen korotuksista tulojen noustua huomattavasti, joten asia vietiin oikeuteen. == Lähteet == == Aiheesta muualla == * Rami Lehdon verkkosivusto * Luokka:Perussuomalaiset poliitikot Luokka:Kansanedustajat Luokka:Lahden kaupunginvaltuutetut Luokka:Hämeen vaalipiiri Luokka:Vuonna 1973 syntyneet Luokka:Elävät henkilöt Luokka:Päijät- Hämeen aluevaltuutetut
Liège–Bastogne–Liège 2015

Liège–Bastogne–Liège 2015 oli järjestyksessään 101. maantiepyöräilyn Liège–Bastogne–Liège-kilpailu. Se käytiin 253 kilometrin reitillä Liègestä Bastognen ja Liègen kautta Ans'iin. Alejandro Valverde voitti kilpailun kukistettuaan loppukirissä Julian Alaphilippen ja Joaquim Rodríguezin. == Tulokset == thumb|upright=1.3 Lähde: Pro Cycling Stats Ajaja Maa Joukkue Aika 1 Alejandro Valverde Movistar Team 6.14.20 2 Julian Alaphilippe Etixx-Quick Step sama aika 3 Joaquim Rodríguez Katjuša sama aika 4 Rui Costa Lampre-Merida sama aika 5 Roman Kreuziger Team Tinkoff-Saxo sama aika 6 Romain Bardet Ag2r-La Mondiale sama aika 7 Sergio Henao Team Sky sama aika 8 Domenico Pozzovivo Ag2r-La Mondiale sama aika 9 Jakob Fuglsang Astana Team sama aika 10 Daniel Moreno Katjuša sama aika == Osallistuneet joukkueet == Kilpailussa olivat mukana seuraavat 25 joukkuetta: *UCI Pro -joukkueet: Ag2r-La Mondiale, Astana Team, BMC Racing Team, Cannondale-Garmin, Etixx-Quick Step, FDJ, Giant- Alpecin, IAM Cycling, Katjuša, Lampre-Merida, Team LottoNL-Jumbo, Lotto Soudal, Movistar Team, Orica-GreenEDGE, Team Sky, Team Tinkoff-Saxo, Trek Factory Racing *UCI Continental Circuits -joukkueet: Bora-Argon 18, Cofidis, Cult Energy Pro Cycling, Team Europcar, MTN Qhubeka, Team Roompot Oranje Peloton, Topsport Vlaanderen - Baloise, Wanty - Groupe Gobert == Lähteet == Luokka:Pyöräilykausi 2015 Luokka:Liège–Bastogne–Liège
Rönning

Rönning tai Rønning on muun muassa seuraavien henkilöiden sukunimi: * Eldar Rønning (s. 1982), norjalainen hiihtäjä * Frode Rønning (s. 1959), norjalainen pikaluistelija * Geir Rönning, alk. Geir Rønning (s. 1962), norjalaissyntyinen muusikko * Joachim Rønning (s. 1972), norjalainen elokuvaohjaaja * Olli Rönning (1931–2015), suomalainen hammaslääkäri ja professori * Trine Rønning (s. 1982), norjalainen jalkapalloilija
Hotellin Lakanat

Hotellin Lakanat oli suomalainen huumorirockyhtye, joka julkaisi vuonna 1984 kuusi kappaletta sisältäneen EP-levyn Reissumiehen kissa nimellä Who Cares & Hotellin Lakanat sekä 1986 Kompass Records -levy-yhtiön kautta albumin Elämä. EP-levy äänitettiin Turun kauppakorkeakoulun tiloissa ja albumi turkulaisessa Studio 55:ssä ja ulvilalaisessa Laser Studiossa.Hotellin Lakanat ‎– Elämä, Discogs.com. Viitattu 27.4.2015.LEADER 02728cjm·a22004094i·4500 , Finna.fi. Viitattu 27.4.2015. ==Kokoonpano== *Jussi Litmanen – laulu *Pekka Koivunen – kitara, laulu *Hannu Niiranen – kitara, lyömäsoittimet, laulu *Olli Kurki – sello, laulu *Paavo Virkkunen – kitara, basso, rummut, laulu *Risto Virtanen – kitara, basso, laulu, nokkahuilu *Mikko Koivusalo – kitara, kosketinsoittimet, basso, lauluMikon laulut, Mikko Koivusalon verkkosivusto. Viitattu 27.4.2015. Useimmat jäsenet mainitaan levytysten tiedoissa myös eri kappaleiden tekijöinä. ==Diskografia== *1984: Who Cares & Hotellin Lakanat: Reissumiehen kissa (EP-levy, Cicci Systems Unlimited CSUEP-1, 6 kappaletta) *1986: Hotellin Lakanat: Elämä (LP-levy, Kompass Records KOLP-69, 14 kappaletta) ==Lähteet== Luokka:Suomalaiset huumoriyhtyeet
The Story of Moondog

The Story of Moondog on yhdysvaltalaisen Moondogin albumi, joka julkaistiin vuonna 1957 levymerkillä Prestige Records. == Kappaleet == Kaikki kappaleet säveltänyt Louis Hardin. === A-puoli === # Up Broadway # Perpetual Motion # Gloving it # Improvisation # Ray Malone Softshoe # Two Quotations in Dialogue # 5/8 in Two Shades === B-puoli === # * Moondog’s Theme # In a Doorway # Duet # Trimbas in Quarters # Wildwood # Trimbas in Eighths # Organ Rounds == Kokoonpano == * Moondog * Sam Ulano – rummut, taiko * Suzuko – marakassit * Louis Barron * Bebe Barron == Arviot == * Allmusic: Allmusic review == Aiheesta muualla == * The Story of Moondog discogs.com -sivustolla == Lähteet == Luokka:Vuoden 1957 albumit Luokka:Moondogin albumit
Karstala

Karstala (, vir. Kärstala) on kylä Leningradin alueen Jaaman piirin Narvusin kunnassa Venäjällä. Se sijaitsee Rosonajoen rannallaMaterialy, s. 59. 16 kilometriä Suuresta-Narvusista lounaaseen. Kylässä on viisi vakituista asukasta vuonna 2012Materialy, s. 74.. Karstalan kylä mainitaan ensimmäisen kerran 1600-luvulla. Lähiseudun muista kylistä poiketen sitä pidettiin venäläisenä, joskin sen asukkaat puhuivat myös suomea, inkeroista ja viroa tai jonkinlaista ”sekakieltä”. Kylän asukkaat olivat valtion talonpoikia, jotka kuuluivat Haavikon ortodoksiseen seurakuntaan. Vuonna 1862 kylässä oli 19 taloa ja 142 asukasta. Maailmansotien välisenä aikana Karstala kuului Viron Inkeriin. Kylä koostuu puutarhapalstojen ympäröimistä omakotitaloista, jotka jakautuvat kahteen kylänosaan. Suurin osa taloista toimii kesäasuntoina.Materialy, s. 60. Kesäasukkaiden määräksi arvioidaan 60 henkeäMaterialy, s. 75.. Karstalaan ei ole kunnollista maantieyhteyttä. ==Lähteet== * ===Viitteet=== Luokka:Viron Inkerin kylät Luokka:Jaaman piiri
Kallivieri

Kallivieri (, vir. Kallivere) on kylä Leningradin alueen Jaaman piirin Narvusin kunnassa Venäjällä. Se sijaitsee Rosonajoen rannallaMaterialy, s. 59. 16 kilometriä Suuresta-Narvusista lounaaseen. Kylässä oli 17 vakituista asukasta vuonna 2012Materialy, s. 74.. Kallivieri mainitaan ensimmäisen kerran vuonna 1571 nimellä Pustoška. Myöhemmin sen nimeksi vakiintui Fitinka ja vasta 1800–1900-lukujen vaihteessa Kallivieri. Vuonna 1848 kylässä oli 189 asukasta, joista kaksi kolmasosaa oli inkerinsuomalaisia ja loput inkeroisia. Ennen maaorjuuden lakkauttamista asukkaat olivat valtion talonpoikia. Luterilaiset kuuluivat Kosemkinan ja ortodoksit Haavikon seurakuntaan. Vuonna 1862 kylässä oli 29 taloa ja 235 asukasta. Maailmansotien välisenä aikana Kallivieri kuului Viron Inkeriin. Vuonna 1930 sinne rakennettiin luterilainen kirkko. Se suljettiin vuonna 1940, kun Viro liitettiin Neuvostoliittoon ja alue palautettiin osaksi Venäjää. Kylä koostuu puutarhapalstojen ympäröimistä omakotitaloista, joista osa toimii kesäasuntoina. Kesäasukkaiden määräksi arvioidaan 48 henkeä. Palveluihin kuuluu kauppaMaterialy, s. 85.. Aikaisemmin kylässä toimi maatalousyritys Pribrežnojen karjatila. Lähistöllä sijaitsee suuri puutarhapalsta-alue.Materialy, s. 65. Kallivieriin johtaa asfaltoitu tie Luutsan ja Kopolan (ven. Pervoje Maja) väliseltä maantieltäMaterialy, s. 89.. ==Lähteet== * ===Viitteet=== Luokka:Viron Inkerin kylät Luokka:Jaaman piiri
Indikaani

Indikaani (C14H17NO6) on glukoosin ja indoksyylin muodostama glykosidi. Luonnossa yhdistettä esiintyy indigo-suvun (Indigofera) kasveissa kuten indigokasvissa eli väri-indigossa (Indigofera tinctoria), värimorsingossa (Isatis tinctoria) ja väritattaressa (Persicaria tinctoria tai Polygonum tinctorium). Indikaani on esiaste kasveista saatavan indigon valmistuksessa.A. J. Cofrancesco: Dyes, Natural, Kirk-Othmer Encyclopedia of Chemical Technology, John Wiley & Sons, New York, 2009. Viitattu 27.4.2015.Elmar Steingruber: Indigo and Indigo Colorants, Ullmann's Encyclopedia of Industrial Chemistry, John Wiley & Sons, New York, 2004. Viitattu 27.4.2015 == Esiintyminen ja ominaisuudet == Indikaania esiintyy kasveissa erityisesti lehdissä vakuoleissa. Selvästi pienempinä määrinä sitä on myös kasvin varressa, juurissa, kukissa ja kukkanupuissa. Indikaanin pitoisuus lehdissä on noin 0,2-0,8 %. Huoneenlämpötilassa indikaani on värittömiä kiteitä. Yhdiste on hygroskooppista ja se esiintyy usein kidevedellisenä trihydraattina (C14H17NO6·3H2O, CAS 1328-73-0). Trihydraattia kuumennettaessa rikkihappoliuoksessa se muuttuu hemihydraatiksi (C14H17NO6·½H2O) ja kidevedetöntä indikaania voidaan valmistaa käsittelemällä trihydraattia kiehuvalla bentseenillä ja etanolilla. Indikaani liukenee veteen, etanoliin, metanoliin, asetoniin ja hieman myös etyyliasetaattiin ja bentseeniin. Indikaania esiintyy nisäkkäiden virtsassa ja myös veriplasmassa tryptofaanin normaalina metaboliittina.Human Metabolome Database (HMDB): Indican == Käyttö == Kasvinosien sisältämä indikaani fermentoidaan, jolloin glykosidaaseihin kuuluva entsyymi nimeltään indimulsiini hydrolysoi indikaanin indoksyyliksi ja glukoosiksi. Fermentointiolosuhteissa indoksyyli hapettuu hyvin helposti indigoksi. == Lähteet == == Aiheesta muualla == *PubChem: Indican *PubChem: Indican Trihydrate *Dr. Duke's Phytochemical and Ethnobotanical Databases: Indican Luokka:Biomolekyylit Luokka:Orgaaniset yhdisteet
Bryan Lerg

Bryan Lerg (s. 20. tammikuuta 1986) on yhdysvaltalainen jääkiekkoilija, joka pelaa San Jose Sharksin organisaatiossa. == Ura == Yliopistouran päätyttyä Lerg siirtyi Edmonton Oilersiin kahden vuoden tulokassopimuksella 1. huhtikuuta 2008. Hän teki ammattilaisdebyyttinsä kauden 2007–2008 Edmontonin farmijoukkue Springfield Falconsissa. Osallistuttuaan Oilersin harjoitusleirille, Lerg joutui kuitenkin takaisin Springfieldiin kaudeksi 2008–2009. Loukkaantumisesta huolimatta Lerg teki 17 pistettä 42 pelissä pelaten osan kaudesta myös ECHL:ssä Stockton Thunderissa. Lerg kärsi seuraavallakin kaudella loukkaantumisesta ja menetti paikkansa Oilersin farmijoukkueessa. 36 ottelussa hän teki seitsemän pistettä. Lerg jäi ilman sopimusta Oilersista kauden päätteeksi. Matalasta NHL-mielenkiinnosta johtuen hän siirtyi try out -sopimuksella sveitsiläiseen Genève-Servetteen. Hän pelasi vain yhden pelin Genève-Servettessä kaudella 2010–2011, jonka jälkeen palasi Pohjois-Amerikkaan ja AHL:ään Wilkes-Barre/Scranton Penguinsiin vuoden sopimuksella 8. joulukuuta 2010. Lerg teki 32 pistettä 65 pelissä ansaiten vuoden jatkosopimuksen. Ennen kauden 2011–2012 alkua Wilkes-Barressa, Lerg kutsuttiin osallistumaan Pittsburgh Penguinsin harjoitusleirille. Lerg oli AHL:ssä joukkueensa paras maalintekijä 27 maalilla ja toiseksi paras pistemies 53 pisteellä. 1\. heinäkuuta 2012 Lerg siirtyi vapaana agenttina vuoden kaksisuuntaisella sopimuksella Colorado Avalancheen. Vuoden 2012 työsulun aikana Lerg pelasi Coloradon farmijoukkue Lake Erie Monstersissa. 30. lokakuuta 2012 vähän kauden alun jälkeen Lerg valittiin joukkueen kapteenistoon. Kauden puolivälissä hän oli tehnyt yhdeksän maalia 28 ottelussa. Lergin kausi päättyi eturistisidevammaan, joka vaati leikkaushoitoa. 22\. huhtikuuta 2013 Lerg solmi yhden vuoden jatkosopimuksen Coloradon kanssa. Hän teki 35 pelissä 27 pistettä ennen kuin joutui loppukaudeksi sivuun loukkaantumisen vuoksi. Kahden Coloradon organisaatiossa pelatun kauden jälkeen Lerg lähti yhden vuoden kaksisuuntaisella sopimuksella San Jose Sharksiin. Osallistuttuaan Sharksin harjoitusleirille, Lerg joutui kauden alkaessa farmiin Worcester Sharksiin. Kolmantena kautena peräkkäin Lerg valittiin AHL-seuran kapteenistoon. Worcesterin parhaana pistemiehenä ollut Lerg palkittiin kahdeksan AHL-kauden jälkeen, kun hänet 6. huhtikuuta 2015 nostettiin NHL:n puolelle San Josen runkosarjan viimeisiin otteluihin. 9. huhtikuuta Lerg teki debyyttinsä ensimmäistä NHL-seuraansa Edmonton Oilersia vastaan. Hän teki heti myös ensimmäisen maalinsa San Josen voittaessa ottelun lukemin 3–1. Luokka:Vuonna 1986 syntyneet Luokka:Elävät henkilöt Luokka:Yhdysvaltalaiset jääkiekkoilijat